kardosdrur/scandi-wiki huggingface dataset:
Rafinha (fodboldspiller, født februar 1993)

Rafael Alcântara do Nascimento, (født den 12. februar 1993), bedre kendt som Rafinha ([ʁɐˈfiɲa]), er en brasiliansk professionel fodboldspiller, der spiller som offensiv midtbanespiller for Qatar Stars League-klubben Al-Arabi.

Han startede sin karriere med Barcelona og debuterede med førsteholdet i 2011. Efter en låneaftale med Celta spillede han sin første La Liga-kamp for sidstnævnte klub i 2014. I oktober 2020 skiftede han til Paris Saint-Germain.

Rafinha repræsenterede både Spanien og Brasilien på ungdomsniveau, inden han debuterede for det brasilianske landshold i 2015.

Privat liv 
Rafinha er søn af den tidligere brasilianske fodboldspiller og vinder af VM i 1994, Mazinho. Hans mor, Valéria Alcântara, var en tidligere brasiliansk volleyballspiller. Hans ældre bror, Thiago, spiller for Liverpool, trænede også i Barcelonas ungdomsafdeling og kom senere til at spille for klubbens førstehold og Spaniens landshold.

Eksterne henvisninger 
 

Fodboldspillere fra Brasilien
Fodboldspillere fra FC Barcelona
Fodboldspillere fra Celta de Vigo
Fodboldspillere fra FC Internazionale Milano
Lagtingsvalget 2019

Lagtingsvalget på Færøerne 2019 blev afholdt til Færøernes lagting den 31. august 2019. Lagmand Aksel V. Johannesen udskrev lagtingsvalget den 29. juli 2019.  

Færingerne kunne vælge mellem ni politiske partier. Foruden de syv partier, der lige nu sidder i parlamentet på Færøerne, har to nydannede partier meddelt, at de vil forsøge at opnå valg til Lagtinget. 31. august er den seneste dag, det er muligt at afholde valg.

Lagtingsvalget 31. august 2019  
Fólkaflokkurin gik 5,6 procent frem og blev den store vinder af lagtingsvalget. Javnaðarflokkurin havde den største tilbagegang med 2,6 procent, mens Tjóðveldi og Framsókn mistede hver mere end 2 procent.

Tallene er fra hjemmesiden KvF.

 Antallet af valgberettigede: 37.827
 Optalte stemmer: 33.779 
 Blanke/ugyldige: 85/65
 Valgdeltagelse: 89,7%

Se også 
Færøske lagtingsmedlemmer 2015-2019
Regeringen Aksel V. Johannesen

Noter 

2019
Politiske valg i 2019
Jonas Okholm Jensen

Jonas Okholm Jensen (f. 1980), er en dansk forfatter, der i 2016 debuterede med samlingen Så snart man åbner vinduet ud til den populære sol vælter årets første flue ind i rodet på forlaget Escho. Debuten blev bl.a. nomineret til Bukdahls Bet 2017.

Bibliografi 

 Så snart man åbner vinduet ud til den populære sol vælter årets første flue ind i rodet, forlaget Escho, 2016
 Jeg håber og tror at TWIN PEAKS vil samle os igen, forlaget Escho, 2018

Digtere fra Danmark
Novelleforfattere fra Danmark
Mandlige forfattere i det 21. århundrede
Folketingsmedlemmer valgt 21. april 1953

Ved folketingsvalget 21. april 1953 blev indvalgt 151 medlemmer, heraf to fra Færøerne. Mandaterne fordelte sig således:

De valgte medlemmer 

Folketingsmedlemmer i 1900-tallet
1953
Folketingsmedlemmer valgt i 1950

Ved folketingsvalget den 5. september 1950 blev indvalgt 151 medlemmer af folketinget, herunder to fra Færøerne. Mandatfordelingen var som følger:

De valgte medlemmer

Personskift i perioden 1950-53

Kilder 

Folketingsmedlemmer i 1900-tallet
1950
Langhornet Torngræshoppe

Langhornet Torngræshoppe (Tetrix tenuicornis) er en art af græshopper af familien Tetrigidae. Hunnen måler mellem otte og 11 mm, mens hannen bliver mellem syv og ni mm lang.

Udbredelse i Danmark 
Under optagelserne til tv-programmet Vores vilde vej i 2018 på en villavej nær Årslev Engsø i Brabrand, gjorde biolog Vicky Knudsen det eneste verificerede fund af arten registreret i Danmark. I 2000 blev Langhornet Torngræshoppe meldt fundet på Enø, men dette fund er ikke verificeret. Den er vurderet som utilstrækkelige data på den danske rødliste 2019.

Referencer

Eksterne henvisninger 

 Artsbeskrivelse hos fugleognatur.dk

Græshopper
Meisfjorden

Meisfjorden er en omkring 9 kilometer lang fjord i Leirfjord på Helgeland  i Norland fylke i Norge. Fjorden er i nord afgrænset af Ulvangsøya, en smal landtunge mod Ulvangen, og videre af fastlandet. I sør er fjorden avgrenset av den smale Leinesodden som skiller Meisfjorden fra Leirfjorden. Fjorden er smal, fra 150 til 500 meter bred. Midtvejs, ved Holmvika, ligger Meisfjordholmen, som næsten deler fjorden i to.

Inderst i fjorden, ved udløbet af Bøelva, ligger bebyggelsen Meisfjord. Fylkesvej 17 går parallelt med Meisfjorden på sydsiden og vejen til Fagervika går parallelt med fjorden på nordsiden.

Kilder og henvisninger 

Fjorde i Nordland

Leirfjord
Zvonimir Boban

Zvonimir Boban (født 8. oktober 1968 i Imotski, Jugoslavien) er en kroatisk tidligere fodboldspiller (offensiv midtbane). Han bliver gennemgående betragtet som en af de bedste kroatiske spillere nogensinde.

Klubkarriere 

Boban startede sin karriere hos Dinamo Zagreb i hjemlandet, som han repræsenterede i perioden 1985-1991. Herefter blev han solgt til italienske AC Milan for en pris svarende til 8 millioner britiske pund, og kom til en klub som han skulle fejre store succeser med de følgende ti år.

Hos Milan blev Boban en del af klubbens legendariske 90'er-hold, hvor han blandt andet var holdkammerat med montenegrineren Dejan Savićević, hollænderne Marco van Basten, Frank Rijkaard og Ruud Gullit samt danske Brian Laudrup. Han var med til at sikre klubben hele fire italienske mesterskaber samt UEFA Champions League finalen 1994 og UEFA Super Cuppen samme år. I Champions League-finalen spillede han hele kampen i sejren på hele 4-0 over FC Barcelona. Han forblev tilknyttet Milan resten af sin karriere, men var i sin sidste sæson som aktiv udlejet til den spanske klub Celta Vigo.

Landshold 
Boban spillede 51 kampe og scorede 12 mål for Kroatiens landshold i perioden 1992-1999. Han var med i den kroatiske trup til EM 1996 i England, kroaternes første slutrundedeltagelse nogensinde. Senere deltog han også ved VM 1998 i Frankrig, hvor kroaterne vandt bronze. Inden sin tid som landsholdsspiller for Kroatien nåede han også at repræsentere det jugoslaviske landshold syv gange. Han fik sin landsholdsdebut i 1988.

Boban blev to gange i karrieren, i 1991 og 1999, kåret til Årets fodboldspiller i Kroatien.

Titler 
Serie A
 1993, 1994, 1996 og 1999 med AC MilanSupercoppa Italiana 1992, 1993 og 1994 med AC MilanUEFA Champions League 1994 med AC MilanUEFA Super Cup'''
 1994 med AC Milan

Referencer

Eksterne henvisninger 

Fodboldspillere fra Kroatien
Bill Evans (flertydig)

Bill Evans kan henvise til:

 Bill Evans (1929–1980) – amerikansk jazzpianist

Andre personer 
 Bill Evans (saxofonist) (f. 1958) – amerikansk jazzsaxofonist
 Bill Evans (landskabsarkitekt) (1910–2002) – amerikansk landskabsarkitekt, kendt for sit arbejde med Disneyland i Californien
Willy på Eventyr

Willy på Eventyr er dansk tegneserie med paneltekster i stedet for talebobler af Harry Nielsen. Willy på Eventyr var baseret på den engelske serie Rob the Rover , der fik sin debut i Familie Journalen i 1923 og med tiden fik titlen Willy på Eventyr. Den engelske serie blev indstillet under 2. Verdenskrig, og Harry Nielsen påbegyndte i 1941 sin egen version. Historierne om den kække Willy og ledsagerne Jonna og onkel Hans fortsatte til 1947, hvor titlen Willy på Eventyr blev overtaget af den amerikanske serie Johnny Hazard (1944-74). 1956-77 genopstod den danske Willy, nu med andre tegnere og forfattere. De nye folk der videreførte Willy på Eventyr var Aage Grauballe der var manuskriptforfatteren og tegneren Tage Andersen.

Tage Andersen brugte Preben Kaas som modet for sine tegninger af Willy.

Striberne i Familie Journalen er senere samlet og udsendt i bogform:
 2015, Willy på eventyr - Bind 1. Uranskibet, 
 2016, Willy på Eventyr - Bind 2. Rumpiraten, 
 2017, Willy på Eventyr - Bind 3. Robotternes fanger, 
 2018, Willy på Eventyr - Bind 4. Den frosne by, 
 2019, Willy på Eventyr - De blå varulve,

Noter

Referencer

Eksterne henvisninger 
 Willytecknare
 Willy Centret

Tegneserier fra Danmark
Botnfjorden (Alstahaug)

Botnfjorden er en fjordarm af Leirfjorden i Alstahaug kommune i Nordland fylke i Norge. Fjorden er 7,5 km lang, og går fra indløbet syd for Helgelandsbroen mod sydvest ind i øen Alsta øst for Sandnessjøen.

Den inderste del af Botnfjorden, ved garden Botn, er en lang lavvandet vig.  Længere ude er Botnfjorden dybere,  op til 340 meter.  Dette dybeste område er på søkort markeret som dumpefelt for ammunition.  Botnfjorden er et vejrudat område ved østlig vind, med kraftige faldvinde  fra  de Syv Søstre. 

I Botnfjorden er der både friluftsbad og industriområde.

Kilder og henvisninger 

Fjorde i Nordland
Alstahaug
Blarney Castle

Blarney Castle (gælisk Caisleán na Blarnan) er en middelalderlig fæstning i Blarney, nær Cork i Irland, der ligger ved floden Martin. Der har været tidligere fæstninger på stedet, men det nuværende keep er opført i 1446 af MacCarthy of Muskerry-dynastiet, der var en sidegren af kongeslægten i Desmond. Borgen er berømt for Blarney Stone, der sidder i en machicoulis, og som skal kysses ved besøg på stedet.

Referencer

Eksterne henvisninger 

 Official Blarney Castle Website

Slotte i Irland
Jonathan Sexton

Jonathan "Johnny" Sexton (11. juli 1985) er en irsk rugby unions spiller. Han spiller som fly-half for Leinster Rugby klub og det irske rugby landshold. Derudover var han udvalgt til at spille for British and Irish Lions i både 2013 og 2017. Han har allerede scoret over 700 point i sin internationale karriere  og er den højest pointtscorende i Leinsters historie

Tidlige år 
Sexton blev født i Dublin i 1985. Hans far, John, og onkel, William, var også rugbyspillere. Han blev student fra St Mary’s College i Rathmines, Dublin, og har en bachelor i forretningsledelse fra University College Dublin

Klubkarriere 
Sexton begyndte sin karriere at spiller mod Border Reivers i 2005 hvor han var udskifter. Men det var i 2007-08 sæson når han først fik en plads i startopstillingen for Leinster. Han startede inde i finalen i 2009 mod Leicester Tigers, hvor Leinster vandt 19-16.. Han spillede for Leinster indtil 2013. I januar 2013 skiftede han til Racing 92 i Frankrig, og blev der indtil 2015. Siden 2015 har han spillet for Leinster igen. Han har en kontrakt med Leinster, der løber indtil november 2019.

International karriere 
Karrieren startede i 2008, hvor han blev valgt til at spille i 2008 Six Nations, men han gik glip af turneringen, da han blev skadet i en kamp for Leinster. Han spillede sin første kamp mod Fiji i Dublin den 21. november 2009. Sexton blev valgt imod dengang almindelig flyhalf Ronan O’Gara mod verdensmesterskaber Sydafrika. I denne kamp sparkede han 15 point og Irland vandt 15-10. Efter spillet fandt man ud af, at han havde brækket to fingre i løbet af kampen. Sexton blev Irlands førstevalg som fly-half, da tidligere fly-half Ronan O’Gara spillede sin sidste kamp i 2013. 

Sexton spillede en afgørende rolle i Irlands 2014 Six Nations sejr. Han scorede 17 af Irlands 22 point imod Frankrig i deres sidste turneringsspil det år.

I 2018 Six Nations turneringen har han scoret et dropspark imod Frankrig i 83ende minut der gav Irland en 15-13 sejr. Irland vandt alle deres Six Nations spil det år, en såkaldt Grand Slam.

Noter

Eksterne henvisninger 
 

Rugbyspillere
Waling Dykstra

Waling Gerrits Dykstra (født 14. august 1821 i Froubuurt (Vrouwenparochie) i Het Bildt kommune, død 5. januar 1914 i Holwerd, Dongeradeel kommune) var en frisisk digter.

Dykstra var søn af en bager og som ung mand udførte han også jobbet selv. Senere viet han sig til litteratur, Volkstheater (folketeateret) og Fryske Beweging, en bevægelse for ligestilling og udvikling af det vestfrisiske sprog. Han skylder sin berømmelse i Friesland denne sidste aktivitet og sit samarbejde i en ordbog over vestfrisisk (Friesch Woordenboek, udgivet 1895). Endvidere skrev han frisiske digte.

Wat bistû leaflik, rizende simmermoarn! 
Digt (Hvor er du dejlig, opstigende sommermorgen!) af Waling Dykstra på frisisk og nederlandsk:

(uautoriseret oversættelse til dansk)

Forfatterskab 
 It heamiel by Gealeboer 1850
 Winterjounen by Gealeboer 1851
 Blommekrânske for de Fryske berntsjes 1851
 Hûsnocht for de bern 1852
 De blide berntsjes 1853
 De sulveren rinkelbel - 1856
 De Fryske Thyl Ulespegel of De wonderlike Libbenskiednis fen Hantsje Pik 1860
 Ut en Thús 1880
 Uit Frieslands Volksleven - 1892 (Niederlounsk)
 Friesch Woordenboek - 1895
 Net nij, ek net wei 1912

Litteratur 
 Dijkstra, Waling, Database van de Nederlandse letterkunde (DBNL)
 G.R. Zondergeld, 'Dijkstra, Waling (Gerrits) (1821-1914)', in Biografisch Woordenboek van Nederland (05-09-2003)

Digtere fra Frisland
Slender Man

Slender Man er en fiktiv internetkarakter, der stammer fra et internetfænomen skabt af Eric Knudsen i 2009. Han er portrætteret som en høj, tynd mand med et hoved, uden ører, øjne, næse, eller mund. Historier om ham omhandler ofte ham der kidnapper eller traumatiserer folk, for det meste børn. 

Figuren har siden hen været med i videospil, og var med i filmen Slender Man fra 2018, hvor han blev spillet af Javier Botet.

Historie 
Slender Man blev skabt af Eric Knudsen, på onlineforummet Something Awful i 2009. Figuren blev efterfølgende et internetfænomen, og startede gysergenren Creepypasta. Figuren har også været inspiration til figuren Operator fra serien Marble Hornets.

Waukescha-mordet 
I 2014, begyndte et kontrovers omkring figuren, efter at to 12-årige i Wisconsin, havde stukket deres klassekammerat Payton Leutner ned i skoven. Da de blev anholdt fortalte de at de havde gjort det for at få Slender Man til ikke at angribe deres familie. Efter at det skete, begyndte flere amerikanske forældre at udtrykke bekymring over at børn læste historier om Slender Man, og andre creepypastas.

Filmatisering
I 2018 kom filmen Slender Man ud, hvor Javier Botet spillede rollen. Filmen blev instrueret af Sylvain White, efter manuskript af David Birke.

Referencer

Eksterne henvisninger 

 Slender Man på Creepypasta Wiki 
 

Internetfænomener
Fiktive personer
Aage Grauballe

Aage Grauballe (født 2. oktober 1924 i Hammel, død 29. september 1981) var dansk journalist og tegneserieforfatter.

Grauballe blev uddannet som journalistelev på Randers Amtsavis og blev senere chefredaktør på Familiejournalen fra 1965 efter Mogens Allers død, inden da havde han været journalist hos Associated Press og Ekstra Bladet blandt andre. Han er kendt i tegneseriekredse for sine manuskripter til Familiejournalens tegneserie, i perioden 1956-77, Willy på Eventyr serien tegnet af Tage Andersen. Grauballe fortsatte med at skrive dokumentet til Willy, selv efter at have været chefredaktør, indtil serien lukkede i 1977.

Referencer 

Chefredaktører fra Danmark
Tegneserieforfattere fra Danmark
Downton Abbey (film)

Downton Abbey er britisk historisk periode drama film, skrevet af Julian Fellowes og instrueret af Michael Engler. Det er en fortsættelse af tv-serien med samme navn, skabt af Fellowes, der kørte på ITV fra 2010 til 2015.
Filmen er sat i 1927–1929 og indeholder et kongeligt besøg i Downton Abbey af kong George V og dronning Mary.

Eksterne henvisninger 
 

Britiske film fra 2019
Dramafilm fra Storbritannien
Folketingsmedlemmer valgt i 1947

Ved folketingsvalget 28. oktober 1947 indvalgtes 151 medlemmer af Folketinget, herunder to fra Færøerne. Da Danmarks Statistik ikke har offentliggjort opgørelsen over de færøske folketingsmedlemmer, er kun de danske inkluderet i denne liste. Mandatfordelingen var som følger:

De valgte medlemmer

Personskift i perioden 1947-50

Kilder 
http://www.dst.dk/Site/Dst/Udgivelser/GetPubFile.aspx?id=20215&sid=valg1947 

http://www.dst.dk/Site/Dst/Udgivelser/GetPubFile.aspx?id=20214&sid=valg1950 

Folketingsmedlemmer i 1900-tallet
1947
Shift

En skiftetast eller shift-tast (også kaldet omskifter eller skiftenøgle) er en tast på et tastatur til at skifte til versaler. Der er typisk to sådanne taster på tastaturet, højre og venstre skiftetast.

Navnet stammer fra mekaniske skrivemaskiner, hvor skiftetasten hæver maskinens skrivevalse.
Hermed rammes papiret af den øvre del af typearmen, hvilket giver versaler og specialtegn.
Ved at aktivere skiftelåsen holdes skiftetasten i nedtrykt tilstand, og omskifteren bruges da til at sænke valsen og skrive med små bogstaver.

Tastaturer
Computertaster
S.C. Olhanense

S.C. Olhanense er en portugisisk fodboldklub, der blev grundlagt i 1912.

Fodboldklubber i Portugal
Etableret i 1912
Revolutionary Road (bog)

Revolutionary Road er en roman skrevet af den amerikanske forfatter Richard Yates i 1961. Romanen finder sted i 1950'ernes amerikanske forstæder, hvor ægteparret Frank og April Wheeler forsøger at forene deres trivielle forstadsliv med deres håb og drømme. Romanen er blevet beskrevet som et mesterværk i den moderne amerikanske fiktion, og den figurerer på TIME's liste over de 100 bedste engelsksprogede bøger udgivet siden 1923.

Kilder og henvisninger 

Romaner fra USA
Litteratur i 1961
Alstahaugfjorden

Alstahaugfjorden er en fjord eller et farvand i Alstahaug kommune i Nordland  fylke i Norge. Fjorden ligger ud for Alstahaug og på vestsiden af øen  Alsta, og  har en længde på 5,5 km fra syd til nord. Fjorden starter i syd  mellem Haugsneset i øst og Skarvøya i vest. Syd for fjorden ligger Haugsfjorden. På vestsiden af Alsta går Alterfjorden og nord for Alstahaugfjorden ligger Alstenfjorden.

Kilder og henvisninger 

Fjorde i Nordland
Alstahaug
Vefsnfjorden

Vefsnfjorden er en fjord i  Helgeland-området i Nordland  fylke i Norge, med en længde på omkring 50–60 kilometer. Fjorden begynder ved Tjøtta på sydsiden af øen Alsten og møder  Leirfjorden ved Sundøya før den løber videre ind til Mosjøen. De ydre dele af fjorden kaldes også for Sørfjorden.

Nogle af de største elve som løber ud  i Vefsnfjorden er Vefsna, Fusta og Drevjo; Alle tre  er traditionelt gode lakseelve, men er nu inficeret af lakseparasitten Gyrodactylus salaris.

Udslip fra aluminiumsværket i Mosjøen har ført til at de indre dele af fjorden har været stærkt  forurenet med  Aromatiske kulbrinter (PAH, sod og tjærestoffer).

Kilder og henvisninger 

Fjorde i Nordland
Alstahaug
Vefsn
Leirfjord
Sam Kerr

Samantha Kerr (født 10. september 1993) er en kvindelig australsk fodboldspiller, der spiller som angriber for Chelsea i den engelske FA Women's Super League og for .

Kerr startede sin karriere hos Perth Glory i 2008 og spillede der indtil 2012, hvor hun blev overført til Sydney FC. Efter det fik hun et tilbud fra USA, hvor hun spillede i 2013 med Western New York Flash, før hun skiftede til Sky Blue FC i NWSL. I 2013 hjalp hun Flash, med at vinde det første NWSL Shield. Kerr vandt sin første landskamp i 2009 og har siden repræsenteret  ved AFC Women's Asian Cups i 2010, 2014 og 2018. Hun er anfører for Australiens landshold. Hun har deltaget ved VM i fodbold for kvinder i 2011, 2015 og 2019 og ved Sommer-OL 2012 og 2016.

Referencer

Eksterne henvisninger 
 

Kvindelige fodboldspillere fra Australien
Kvindelige fodboldlandsholdsspillere fra Australien
Lisa De Vanna

Lisa De Vanna (født 14. november 1984) er en kvindelig australsk fodboldspiller, der spiller som angriber for italienske Fiorentina i Serie A.

Referencer

Eksterne henvisninger 

 
 
 

Kvindelige fodboldspillere fra Australien
Kvindelige fodboldlandsholdsspillere fra Australien
Arnold Strippel

Arnold Strippel (2. juni 1911 i Unshausen (nu Wabern ) - 1. maj 1994 i Frankfurt) var en tysk SS- kommandør under nazitiden og dømt som kriminel. Som medlem af SS-Totenkopfverbände, blev han udstationeret i Neuengamme koncentrationslejr, hvor han fik til opgave at myrde ofrene for et medicinsk eksperiment af tuberkulose udført af Kurt Heissmeyer.

Kilder 

SS-personel
Forbrydere i Holocaust
Personel i Neuengamme
Serie A 2019-20 (kvinder)

Serie A 2019-20 for kvinder er den 53. sæson af kvindernes bedste række i italiensk fodbold. Juventus var forsvarende mestre. Sæsonen var planlagt til at løbe fra 14. september 2019 til 16. maj 2020, den 9. marts 2020 stoppede den italienske regering ligaen indtil 3. april 2020, på grund af Coronaviruspandemien i 2019-2020 i Italien. Ligaen blev dog ikke genoptaget, selvom mændenes Serie A gjorde og sæsonen blev officielt afsluttet den 8. juni 2020. Den 25. juni blev Juventus tildelt mesterskabet af FIGC.

Deltagende hold

Stillingen

Topscorere

Referencer 

Serie A
Fodboldsæson 2019-20
Tjøttfjorden

Tjøttfjorden (også skrevet Tjøttafjorden) er en fjord i Alstahaug kommune i Nordland fylke i Norge. Den ligger på vestsiden af Mindlandet og går 12 km mod nordøst til øen og landsbyen Tjøtta. Fjorden starter i syd mellem Mindværet i øst og Grønøyskjeran i vest. Syd for Mindværet ligger Mindværfjorden og øst for Mindlandet ligger Stokkafjorden. Øst for Tjøtta og nordøst for Tjøttfjorden går Vefsnfjorden mod nordøst. I vest grænser Tjøttfjorden til Sandvær og Skotsvær.

Fra Tjøtta går der færge over fjorden mod syd til Igerøya og østover til Mindtangen på Mindlandet og til Trolandet.

Kilder og henvisninger 

Fjorde i Nordland
Alstahaug
Division 1 Féminine 2019-20

Division 1 Féminine 2019-20 sæsonen var den 46. udgave, siden ligaens etablering. Lyon var forsvarende mestre, de har vundet titlen i tretten sæsoner på rad før denne. 

Denne sæson var den første nogensinde, hvor der var en titelsponsor til ligaen, efter at Frankrigs Fodboldforbund annoncerede en treårig aftale med det franske kemikaliefirma Arkema.

Efter 16 runder, blev sæsonen afsluttet på grund af COVID-19 pandemien, der ramte Frankrig hårdt i foråret 2020. Lyon blev kåret mestre, og sammen med Paris Saint-Germain kom de videre til UEFA Women's Champions League 2020–21.

Stillingen 
Den seneste stilling, efter at turneringen blev nedlagt pga. COVID-19 pandemien:

Sæson statistik

Topscorere
Pr. 23. februar 2020

Flest assists
Pr. 23. februar 2020

Referencer 

Division 1 Féminine
Fodboldsæson 2019-20
It del 2

It del 2 er en amerikansk gyserfilm baseret på bogen It af Stephen King. Filmen er instrueret af Andy Muschietti.

Medvirkende 
 Jessica Chastain som Beverly Marsh
 Sophia Lillis som unge Beverly
 James McAvoy som Bill Denbrough
 Jaeden Lieberher som unge Bill
Bill Hader som Richie Tozier
Finn Wolfhard som unge Richie
 Bill Skarsgård som Pennywise / It
 Jay Ryan som Ben Hanscom
 Jeremy Ray Taylor som unge Ben
 James Ransone som Eddie Kaspbrak
 Jack Dylan Grazer som unge Eddie
 Nicholas Hamilton som Henry Bowers

Eksterne henvisninger 
 

Amerikanske film fra 2019
Film baseret på Stephen Kings bøger
Gyserfilm fra USA
Dramafilm fra USA
Tage Andersen (tegner)

Tage Andersen (født 17. maj 1922 i Skødstrup, død 18. april 1981) var en dansk tegner og tegneserieskaber.

Tage Andersen startede den nye tegneserie om Willy på Eventyri 1956. Sammen med tekstforfatteren Aage Grauballe skabte han Willy. Willy gik rundt i verden, men i de senere år fandt serien sted i rummet og endte som en ren Science Fiction-serie.
Tage Andersen sammenlignes ofte med Alex Raymond i sin tegningsstil - og Willy sammenlignes med Blixt Gordon.
Tage Andersen tegnede også omslag til andre tegneserier, for eksempel Skipper Skræk og lavede illustrationer til noveller og romaner i Familiejournalen.
Derudover var han en anerkendt kunstner med en specialitet i skildring af svampe og han optrådte i flere bøger om svampe.

Referencer 

Tegneserietegnere fra Danmark
Felix jagter vejen til succes

Felix jagter vejen til succes er et dansk portrætprogram, der følger en række danske iværksættere. Første sæson havde premiere på TV 2 den 17. april 2013.

Præmis 
Ifølge TV 2 er programmets præmis af følge succesfulde danske iværksættere, som [...] har taget deres idé eller talent hele vejen fra nul til 100 og gjort deres drømme til virkelighed".

Episoder

Sæson 1

Sæson 2

Referencer 

Tv-programmer fra Danmark
Delphine Cascarino

Delphine Cascarino (født 15. februar 1997) er en kvindelig fransk fodboldspiller, der spiller angriber for Division 1 Féminine klubben Olympique Lyonnais og Frankrigs kvindefodboldlandshold.

Hendes tvillingesøster Estelle Cascarino, spiller også fodbold for Paris FC.

Eksterne henvisninger 

 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Kvindelige fodboldspillere fra Olympique Lyon (kvinder)